Alianța sărăciei PSD-PNL = Pensia 
specială a lui Ciucă trece de 25.000 
de lei 

Într-un context în care diferenţele sociale și economice între 
cetățenii români se adâncesc tot mai mult, aflăm cu stupoare 
că pensia specială a lui Nicolae Ciucă depășește pragul de 
25.000 de lei pe lună. 


Această sumă exorbitantă echivalează cu veniturile cumulate a 
25 de pensionari obișnuiți, un fapt care subliniază 
discrepanţele uriașe generate de sistemul actual de pensii 
speciale. 


Fostul premier și general în rezervă, Nicolae Ciucă, se bucură 
astfel de privilegii financiare care par să fie într-o stridentă 


contradicţie cu realitățile grele prin care trec majoritatea 
pensionarilor români. 


Aceștia din urmă se luptă să supravieţuiască de pe o lună pe 
alta cu pensii care abia dacă acoperă necesitățile de bază, în 
timp ce preţurile la alimente și utilități continuă să crească. 


Ciucă și specialii sunt simbol al inegalităţii profunde care 
caracterizează sistemul de pensii din România, unde o elită 
restrânsă se bucură de avantaje substanţiale, în timp ce marea 
majoritate a pensionarilor se zbate să facă faţă condiţiilor 
economice din ce în ce mai aspre. 


În timp ce guvernanţii promit ajustări modeste la pensiile 
obișnuite, sumele colosale alocate pensiilor speciale rămân 
neatins de orice încercare de reformă, perpetuând un sistem 
profund inechitabil. 


